**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. október 27-i ülésére**

**Javaslat 2020. évi városi kulturális rendezvény önkormányzati támogatására**

Tájékoztatom a Tisztelt Bizottságot, hogy a Magyar TáncSport Szakszövetség elnöksége az idei évben Szombathelyen, az AGORA Művelődési és Sportházban rendezte meg az év legkiemelkedőbb táncos eseményét, a TáncSport Magyar Bajnokságot. A rendezvényre 2020. október 3-4. napján került sor, melyhez a Szakszövetség 2020. szeptember 22. napján 2.000.000,- Ft támogatási igénnyel fordult az Önkormányzathoz.

Az önkormányzat 2020. évi költségvetéséről szóló 4/2020. (III.5.) önkormányzati rendelet 9. melléklete (Kulturális ágazat, média kiadásai) „Városi nagyrendezvények” tételsorán 7.350 e Ft összeg szerepel.

Az önkormányzat 2020. évi költségvetéséről szóló 4/2020. (III.5.) önkormányzati rendelet 11.§ (6) bekezdés j) pontja értelmében a Kulturális, Oktatási és Civil Bizottság jogosult a „Városi nagyrendezvények” előirányzat felhasználásáról dönteni.

Tekintettel arra, hogy városunk mindig lelkes és elkötelezett támogatója volt a táncversenyeknek, javaslom, hogy a „Városi Nagyrendezvények” sorról Önkormányzatunk a Magyar TáncSport Szakszövetség által megrendezett TáncSport Magyar Bajnokságot 2.000.000,- Ft összeggel támogassa.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. október „ ”**

**/: Horváth Soma :/**

**HATÁROZATI JAVASLAT**

**………/2020. (X.27.) KOCB sz. határozat**

A Kulturális, Oktatási és Civil Bizottság a „Javaslat 2020. évi városi kulturális rendezvény önkormányzati támogatására” c. előterjesztést megtárgyalta, és az Önkormányzat 2020. évi költségvetéséről szóló 4/2020. (III.5.) önkormányzati rendelet 11.§ (6) bekezdés j) pontjában kapott felhatalmás alapján egyetért azzal, hogy a Magyar TáncSport Szakszövetség a TáncSport Magyar Bajnokság rendezéséért a „Városi nagyrendezvények” tételsor terhére 2.000.000,- Ft támogatásban részesüljön.

**Felelős:**  Putz Attila, a Kulturális, Oktatási és Civil Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Mester Ágnes, az Egészségügyi, Kulturális és Köznevelési Iroda vezetője)

**Határidő:** 2020. november 15.